Diari Oficial de la Generalitat Valenciana


Sumari del DOGV 8473, del 28-01-2019 (2019/595)

Correcció d'un error material contingut en l'Acord de la Junta de Govern Local de 23 de novembre de 2018, relatiu a la revisió de l'ordenació en l'àmbit del Pla especial de protecció del nucli històric tradicional de Patraix. Expedient número 03242/2015/000191.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/595


Data del document
:   17-01-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Correcció d'un error material contingut en l'Acord de la Junta de Govern Local de 23 de novembre de 2018, relatiu a la revisió de l'ordenació en l'àmbit del Pla especial de protecció del nucli històric tradicional de Patraix. Expedient número 03455/2015/000191. [2019/595]  
La Junta de Govern Local, en la sessió celebrada l'11 de gener de 2019, va adoptar l'acord que en la part dispositiva diu el següent:  
«Primer. Procedir a la correcció del punt Primer de la part dispositiva de l'Acord de la Junta de Govern Local de 23 de novembre de 2018, relativa a la suspensió de la tramitació i l'atorgament de llicències de parcel·lació, edificació i demolició en l'àmbit del Pla especial de protecció del nucli històric tradicional de Patraix, excepte les de mera reforma o manteniment que no suposen alteració estructural de l'edifici, ni afecten els elements catalogats o en tràmit de catalogació, així com la suspensió de l'eficàcia de les declaracions responsables que es presenten respecte dels actes esmentats que estiguen legalment subjectes al dit títol habilitant, implicant també la dels acords aprovatoris de nous programes d'actuació integrada, pel que fa a la delimitació de l'àrea objecte de la suspensió, en el sentit següent.  
  
  
On diu:  
?Delimitació de l'àrea objecte de la suspensió: l'àrea inclosa dins del perímetre envoltant corresponent als vials següents:  
- C/ Pintor Pasqual Capuz, números imparells 1 i 3.  
- C/ Tres Forques, números imparells del 35 al 51.  
- C/ Torís, números del 3, 4, 6, 8, 10 i 12.  
- Plaça de Patraix, números parells del 2 al 10.  
- C/ Cor de Jesús, números 18, 19, 20 i 21.  
- C/ Joan Baptista Corachán, números imparells del 35 al 51.  
- C/ Churat i Saurí, números imparells del 35 al 51.  
- C/ Dibuixant Manuel Gago, números imparells de l'1 al 13.  
- C/ Conca, números parells del 108 al 128.  
- C/ Beat Nicolau Factor, números parells del 32 al 50.  
- C/ Salabert, números parells del 2 al 32?;  
  
Ha de dir:  
?Delimitació de l'àrea objecte de la suspensió: l'àrea inclosa dins del perímetre envoltant corresponent als vials següents:  
- C/ Pintor Pasqual Capuz, números imparells 1 i 3.  
- C/ Tres Forques, números imparells del 35 al 51.  
- C/ Torís, números 3, inclosa la parcel·la; del 5 al 13, només façana.  
- Plaça de Patraix, números del 13 al 17, només fatxada; del 18 al 21, inclosa la parcel·la.  
- C/ Cor de Jesús, número 2, inclosa la parcel·la.  
- C/ Dibuixant Manuel Gago, imparells del 14 al 2, només façana.  
- C/ Conca, números parells del 108 al 128.  
- C/ Beat Nicolau Factor, números parells del 32 al 50 i la prolongació d'aquest pels números parells del c/ Salabert fins al número 32?.  
  
Segon. Ordenar la publicació de l'acord en el Diari Oficial de la Generalitat Valenciana, en el tauler d'anuncis electrònic d'aquest ajuntament i en la pàgina web municipal, amb indicació de l'àmbit i el tipus de llicències afectades per la suspensió, tenint en compte que el còmput del termini de suspensió s'iniciarà l'endemà de la publicació d'aquest acord de correcció d'errors en el Diari Oficial de la Generalitat Valenciana.  
  
Tercer. Notificar el present acord a tots els interessats que hi haja en l'expedient, així com publicar-lo en el Diari Oficial de la Generalitat Valenciana.  
  
Quart. Comunicar aquest acord als serveis municipals les competències dels quals puguen resultar afectades.»  
  
  
  
  
Contra l'acord transcrit anteriorment, que posa fi a la via administrativa, es podrà interposar un recurs de reposició davant del mateix òrgan que el va adoptar, en el termini d'un mes comptat des de l'endemà de la publicació. També es pot impugnar directament davant del jutjat contenciós administratiu corresponent del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació corresponent, de conformitat amb les disposicions dels articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 17 de gener de 2019.- El secretari: Manuel Latorre Hernández.